มีรอยปูดคล้ายเส้นเลือดที่คอด้านขวาครับกดลงไปเหมือนมีเม็ดเกือบกลมยาวเกือบหนึ่งเซ็นติเมตร แต่ไม่มีความรู้สึกเจ็บ ถ้าไม่เอียงคอจะเห็นไม่ชัดครับ แต่ถ้าเอียงคอจะเห็นเป็นรอยนูนขึ้นมาเลย เป็นมา3-4วันแล้วครับ ควรไปหารึเปล่าหรือมันจะหายเอง ตอนนี้กังวลมากๆครับ ขอบครับสำหรับคำตอบ
สวัสดีค่ะ Qก้อนที่คออาจเกิดได้จาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตัน ก้อนจากต่อมไทรอยด์แนะนำพบแพทย์เพื่อตรวจเพิ่มเติม หากก้อนไม่ยุบลงไปเอง โตเร็วขึ้น กดเจ็บ มีเลือดหรือหนองไหลจากก้อน หรือมีความผิดปกติของระบบอื่นๆเช่น มีไข้ ติดเชื้อไม่สบายบ่อยๆ เลือดออกง่ายหยุดยาก คลำได้ก้อนที่ท้อง ขาบวม ตาโปน ใจสั่น น้ำหนักลดการดูแลตัวเองเบื้องต้นไม่ไปกดก้อนบ่อยๆ สังเกตอาการว่าก้อนค่อยๆยุบลงหรือไม่ ยังไม่เอายาอะไรไปทาเอง